Tallenes tale er klar - slik ender eliteserien 2011
Der er i Molde man i år kan la gullkonfettien hagle over stadion, sprette champagnen og dra i gang gullfesten, mens man sier seg fornøyd med å ha parkert Tromsø bak seg på tabellen. Rosenborg må ta til takke med bronse etter en god sluttspurt, mens Start og Sarpsborg må ta den tunge veien ned i Adeccoligaen. I alle fall hvis man skal stole på matematikken, og de grundige beregningene Norsk Regnesentral har utført for VG Nett. Tror gullet ender i Molde Gullet vil ifølge tallene bli en kamp mellom Molde, Tromsø og Rosenborg. Molde ligger desidert best an, med en prosentsjanse på 73,4 prosent. - Jeg skulle gjerne sett at tallene var enda litt høyere. Men vi vil helst ikke snakke om gull ennå, sier leder i Moldes supporterklubb Tornekrattet, Eva Brit Mauseth, til VG Nett. Les også: Molde-spillerne hevder de ikke tenker på gullet Men til tross for den forsiktige holdningen tror ikke supporterlederen at Molde vil bli avspist med sølv i år igjen. - Vi tror det holder helt inn i år. Vi har et kjempegodt trenerteam i år, og det er ro i klubben, sier hun. Tromsø er de største utfordrerne til seriegullet, med et prosenttall på 21. Rosenborg, som for alvor har kommet tilbake i mealjekampen, har bare 3,3 prosent sjanse på gull. Les også: Nils Arne Eggen: - Seriegull er mulig - Vi skal fighte Årets seriesølv kommer ifølge matematikken til å havne i Tromsø, med 43,9 prosent sjanse. - Vi holder oss til å gjøre opp statusen etter at siste kamp er spilt. Da får vi ta den plassen vi får. Så lenge det er muligheter og håp, skal vi fighte det vi er gode for, sier sportsdirektør Morten Kræmer til VG Nett. Han fortsetter med å understreke at Tromsø fortsetter å fokusere på en kamp om gangen - og at Molde blir vanskelige å ta i år. - De er stabile. Samtidig er det flere lag som også viser muskler, sier han. VG-Nett-leser:Er litt artig at Tromsø kan vinne sitt første gull,bryr meg ikke hvem som vinner så lenge det ikke er Molde. Kan ikke ødelegge for en historisk prestasjon som at de ikke har vunnet på 100 år! Diskutér her! - Lar oss ikke knekke I andre enden av tabellen har Sarpsborg og Start tallene mot seg. Sarpsborgs sjanse for Adeccoliga-spill er 91,9 prosent, mens Starts prognoser ikke er spesielt mye bedre - 92,3. - Vi lar oss ikke knekke av matematikken, sier administrerende direktør Sveinung Hovstad til VG Nett. Les også: Hæstad: - Vi trenger Start i eliteserien Han tror sørlandslaget fremdeles har gode muligheter til å berge plassen, men da må spillerne klare å prestere bedre under press. - Prestasjonene har vært for dårlige hittil i år, og etter hvert har også det mentale preget sesongen, sier han. Nøye beregninger Beregningene rundt den endelige sluttabellen for årets eliteserie er foretatt av seniorforsker Anders Løland og sjefsforsker Magne Aldrin ved Norsk Regnesentral. Her har de gått grundig til verks i forsøket på å spå utfallet av årets sesong, blant annet ved å spille hver eneste gjenstående kamp i eliteserien 10.000 ganger i datasystemene sine. Dette arbeidet har gitt det mest sannsynlige utfallet av hver kamp, som videre har lagt grunnlaget for sluttabellen. I beregningene er det tatt høyde for hjemmefordel og målforskjell, men ikke til formutvikling. Utregningene ble foretatt på bakgrunn av tabellsituasjonen tirsdag 13. september.
Dersom tallenes tale stemmer, er det slik som dette eliteserietabellen ser ut i når siste spark på ballen er tatt i november.